奉和杜員外扈從教閱
作者：李嶠
朝代：唐

paragraphs: 杪冬嚴殺氣，窮紀送頹光。
薄狩三農隙，大閱五戎塲。
菜田初起燒，蘭野正開防。
夾岸虹旗轉，分朋獸罟張。
燕弧帶曉月，吳劒動秋霜。
原啓前禽路，山縈後騎行。
雲區墜日羽，星苑斃天狼。
禮振軍容肅，威宣武節揚。
神心體殷祝，靈兆叶姬祥。
幸陪仙駕末，欣採翰林芳。